Watawat ng Espanya

Binubuo ang watawat ng Espanya (, karaniwang kinikilala bilang "la Rojigualda"), ayon sa itinakda ng Saligang Batas ng Espanya ng 1978, ng tatlong parihabang pahalang: pula, dilaw at pula, kung saan doble ang laki ng parihabang dilaw being sa bawa't parihabang pula.  Tradisyonal ding itinuring ang dilaw na parihaba sa makalumang pangalang gualda, kaya kilala rin ang watawat bilang rojigualda (pulang guwalda).

Nagmula ang kasalukuyang watawat ng Espanya sa ensenyang pang-hukbong dagat nito noong 1785, ang Pabellón de la Marina de Guerra sa ilalim ng pamumuno ni Carlos III ng Espanya.  Pinili ito mismo ni Carlos III sa 12 magkaibang watawat na dinisenyo ni Antonio Valdés y Bazán (ipinakita ang lahat ng mga minungkahing watawat sa isang dibuho, na ngayo'y nasa Museong Pandagat ng Madrid). Nanatiling pandagat ang watawat sa susunod na halos 50 taon, kung saan lumpiad ito mula sa mga kutang pandagat, mga barakang pang-militar, at kahit ang ibang ari-arian ng hukbong dagat.  Natuklasan din noong Digmaan sa Tangway ng Iberia ang watawat na kinakarga ng mga rehimeng pandagat na lumalaban sa lupa. Taong 1820 noong unang binigyan ang isang rehimeng panlupa ang watawat (ang Rehimeng La Princesa), at itinakda ito noong 1843 ni Reyna Isabel II ng Espanya bilang opisyal na watawat ng bansa. 

Sa loob ng ika-18, ika-19 at ika-20 siglo, nanatili ang kulay na ginamit sa watawat, maliban sa panahon ng Ikalawang Republika ng Espanya (1931–1939); sa eskudo de armas lamang mismo nagbago ang anyo ng watawat.

Mga sanggunian

Kategorya:Espanya
Kategorya:Mga watawat
Kategorya:Pambansang Watawat